Coats Land

Coats Land er et landområde på det antarktiske kontinent beliggende vest for Dronning Maud Land og øst for Weddellhavet (20-35° vestlig lengde). Den nordøstre delen ble oppdaget av William S. Bruce på Scotia-ekspedisjonen 1902–1904. Han navnga området etter James Coats jr. og major Andrew Coats, ekspedisjonens to hovedsponsorer. Den tyske antarktisekspedisjonen 1911–13 under ledelse av Wilhelm Filchner og Endurance-ekspedisjonen 1914–17 under ledelse av Ernest Shackleton gjorde ytterligere oppdagelser i området.

Området inngår i Storbritannia og Argentinas krav i Antarktis.

 Referanser 

Kategori:Britisk Antarktis
Kategori:Argentinsk Antarktis
Kategori:Landområder i Antarktis
Kategori:Artikler i Antarktis-prosjektet